25o Athens Jazz
2026-05-30 21:00 - 23:30 (Europe/Athens) | Τεχνόπολη Δήμου Αθηναίων, Πειραιώς 100 και Βουτάδων, Αθήνα, Αττική, 11854, Greece
25o Athens Jazz
25o Athens Jazz στην Τεχνόπολη Δήμου Αθηναίων. Το Athens Jazz συμπληρώνει 25 χρόνια παρουσίας στη μουσική σκηνή της πόλης κι έρχεται με μια μεγάλη επετειακή γιορτή που δεν λειτουργεί απλώς σαν αναδρομή, αλλά ως δυναμική δήλωση συνέχειας. Από τις 25 έως τις 31 Μαΐου 2026, η Τεχνόπολη Δήμου Αθηναίων γεμίζει μουσική, ρυθμό και ενέργεια που εδώ και 25 χρόνια καθορίζει τον παλμό της πόλης, όπως πάντα με ελεύθερη είσοδο. Για μια εβδομάδα, καλλιτέχνες και σχήματα από την Ελλάδα και το εξωτερικό θα ανέβουν στη σκηνή της Τεχνόπολης για να αναδείξουν ό,τι πιο φρέσκο έχει να παρουσιάσει η σύγχρονη τζαζ, ενώ μια σειρά από παράλληλες δράσεις θα συμπληρώσουν τη φεστιβαλική εμπειρία. Η 25η διοργάνωση του φεστιβάλ καταφθάνει πιο τολμηρή, πιο εξωστρεφής και πιο ζωντανή από ποτέ, με βλέμμα στον επαναπροσδιορισμό των ορίων της τζαζ για το αύριο, μα και κουβαλώντας την κληρονομιά και το πάθος ανθρώπων που έχτισαν αυτόν το θεσμό και στήριξαν την καλλιτεχνική του ταυτότητα, καθιστώντας το Athens Jazz σημείο αναφοράς για περισσότερο από δύο δεκαετίες.
Πατήστε ΕΔΩ για να δείτε το πλήρες πρόγραμμα
Athens Jazz 2026 | Line up
Σάββατο 30.05
21:00 | Amphitrio (RO)
22:00 | the BIG TUSK (CH)
23:00 | Elektro Guzzi (AT)
Το Σάββατο 30 Μαΐου, στην πιο χορευτικά ιντριγκαδόρικη ημέρα του Athens Jazz, η βραδιά ανοίγει μ’ ένα πολύ ιδιαίτερο τρίο από το Βουκουρέστι της Ρουμανίας. Οι Amphitrio, με γνώμονα την περιέργεια και τον σεβασμό για την πολιτισμική ποικιλομορφία, μας προσκαλούν σε αφηγήσεις για το πώς ακούγεται τελικά η ελευθερία. Ακολουθεί καθαρόαιμη nu-jazz από τα σπλάχνα της Gen-Y! Ο λόγος για την κολλεκτίβα the BIG TUSK από την Ελβετία, η οποία βάλθηκε να θολώσει εσκέμμενα τα αυτοσχεδιαστικά όρια, με αστείρευτη φαντασία, γρανιτένια συνοχή κι οργανική φυσικότητα! Η βραδιά κλείνει με μια live μηχανή που φτιάχνει αναλογική techno για να σου ψήσει τον εγκέφαλο, χωρίς καθόλου υπολογιστές ή looper. Οι Elektro Guzzi από την Αυστρία με μια σχεδόν τεχνητή, συνεκτική ακρίβεια έρχονται για να δείξουν πως η μοναδική ηχητική τους ταυτότητα δεν έχει καμία σχέση με την jazz (ή την techno) που ξέρετε!
20 σχήματα από την Ελλάδα και το εξωτερικό αποκαλύπτουν την τζαζ της εποχής μας, γκρεμίζοντας κάθε κανόνα και κλισέ! 25-31 Μαΐου 2026 Είσοδος ελεύθερη.

Φεστιβάλ του Δήμου Αθηναίων 2026 Λήξη
2026-05-31 06:00 - 23:30 | Αθήνα, Αθήνα, Αθήνα, Αττική, Greece
Φεστιβάλ του Δήμου Αθηναίων 2026 300+ δωρεάν εκδηλώσεις γεμίζουν τις γειτονιές της Αθήνας με ενέργεια, ρυθμό και μοναδικές εμπειρίες.
Μάιος στην Αθήνα σημαίνει Φεστιβάλ. Στην καρδιά της άνοιξης, από την 1η έως και τις 31 Μαΐου, το Φεστιβάλ του Δήμου Αθηναίων έρχεται να μετατρέψει ολόκληρη την πόλη σε μια μεγάλη, ανοιχτή σκηνή πολιτισμού, δημιουργίας και συνάντησης. Το Φεστιβάλ, που υλοποιείται μέσω της Αναπτυξιακής Αθήνας, εκτείνεται και φέτος σε κάθε γωνιά της πρωτεύουσας, από το ιστορικό κέντρο και τις παλαιότερες γειτονιές έως τις πιο ζωντανές και ανερχόμενες συνοικίες, προσκαλώντας κατοίκους κι επισκέπτες από όλη την Ελλάδα και το εξωτερικό να γίνουν μέρος μιας μοναδικής εμπειρίας.
31 Μαΐου
31 Μαΐου @ 06:00 – 23:30
Athens Photo World: Παγκόσμιο Κύπελλο Ποδοσφαίρου 1930 – 2026 από το Associated Press
Εθνικός Κήπος
31 Μαΐου @ 06:00 – 23:30
Athens Photo World: Μιχάλης Παππάς – Μίτος, το Νήμα της Ελλάδας
Μέγαρο Μουσικής Αθηνών
31 Μαΐου @ 10:00 – 16:00
Δήμητρα Σιατερλή: Συνεκτικά Δίκτυα
Πινακοθήκη Δήμου Αθηναίων
31 Μαΐου @ 10:00 – 16:00
Νικόλας Κληρονόμος: Αναδρομή 1985-2025
Πινακοθήκη Δήμου Αθηναίων
31 Μαΐου @ 11:00 – 12:30
Θεατρικοί Αγώνες στην Αρχαία Αθήνα
Επιγραφικό Μουσείο
31 Μαΐου @ 12:00 – 18:00
Inna Orlik: Μόνιμη Έκθεση
Γκαλερί Orlik
31 Μαΐου @ 18:00 – 23:00
Tilda Swinton: Ongoing
Onassis Ready
31 Μαΐου @ 19:00 – 23:00
TiACF 2026 Closing Party
Αθηνάς
Όλες οι εκδηλώσεις προσφέρονται δωρεάν. Πατήστε ΕΔΩ για να διαβάσετε περισσότερα για το φεστιβάλ.

Ημέρες Θάλασσας 2026
2026-05-31 09:00 - 23:30 | Δημοτικό Θέατρο Πειραιά, Ηρώων Πολυτεχνείου 32, Πειραιάς, Αττική, 18535, Greece
Ημέρες Θάλασσας 2026
Η θάλασσα του Πειραιά γίνεται γιορτή και η πόλη πρωταγωνιστεί για 12η χρονιά, από τις 29 Μαΐου έως τις 14 Ιουνίου, με πάνω από 120 δωρεάν εκδηλώσεις. Ο Πειραιάς είναι πανέτοιμος να γιορτάσει τις «Ημέρες Θάλασσας», για 12η συνεχόμενη χρονιά, την κορυφαία θαλασσινή γιορτή εξωστρέφειας και πολιτισμού. Το πρόγραμμα των «Ημερών Θάλασσας 2026», περιλαμβάνει συναυλίες, θεατρικές παραστάσεις, εκθέσεις, αθλητικά και εκπαιδευτικά δρώμενα, δράσεις για παιδιά και θαλάσσια events, δημιουργώντας μια μεγάλη ανοιχτή γιορτή για κατοίκους και επισκέπτες.
Πατήστε ΕΔΩ για να δείτε το πλήρες πρόγραμμα
Κυριακή 31 Μαΐου
POSIDONIA RUNNING EVENT 09:00 Αφετηρία – τερματισμός: Δημοτικό Θέατρο Πειραιά Δήλωση συμμετοχής: posidonia-events.com
ΑΓΏΝΕΣ ΚΩΠΗΛΑΣΊΑΣ ΟΜΊΛΟΥ ΕΡΕΤΏΝ Φρεαττύδα – Μαρίνα Ζέας 09:00 – 12:00
ΕΠΊΣΚΕΨΗ ΣΤΟ ΜΟΥΣΕΊΟ ΛΈΣΧΗΣ ΑΠΟΦΟΊΤΩΝ ΣΧΟΛΉΣ ΝΑΥΤΙΛΊΑΣ ΎΔΡΑΣ Κτίριο Λέσχης Αποφοίτων Σχολής Ναυτιλίας Ύδρας, Ζαΐμη 19, Πειραιάς 10:00
ΞΕΝΆΓΗΣΗ ΕΝ ΠΛΩ ΣΤΙΣ ΑΚΤΈΣ ΤΟΥ ΠΕΙΡΑΙΆ Πλοιάριο «Γεώργιος Μπρούφας» Αναχώρηση από Προβλήτα Κ, Πλ. Αλεξάνδρας Δρομολόγια: 17:30 & 19:30
Κράτηση θέσης απαραίτητη / Τηλ.: 6972516503, Δε-Πα: 10:00 – 14:30
RED FOX CHEER SHOW – PIRAEUS EDITION Πλατεία Κοραή 19:00
Ο ΚΑΡΑΓΚΙΌΖΗΣ ΒΑΡΚΆΡΗΣ Πλατεία Θεμιστοκλή Ε’ Δημοτική Κοινότητα 19:00
ΣΙΝΕΜΑ ΣΤΗΝ ΘΑΛΑΣΣΑ
20:30 Λίλο & Στιτς – κινούμενα σχέδια, παιδική ταινία
22:30 Λατρεύω να σε μισώ, Anyone But You
Συμμετέχει η Φιλαρμονική Ορχήστρα του Δήμου Πειραιά.
Όρμος Αφροδίτης, Πειραϊκή

Ο Δελφινομικρούλης 2 στο Περιστέρι
2026-05-31 12:00 - 14:00 | Κινηματοθέατρο Κώστας Γαβράς Πρώην Έφη, Βασιλικών 6, Περιστέρι, Αττική, 12137, Greece
Κινηματογράφος και θέατρο σκιών στο Περιστέρι
Δωρεάν κινηματογράφος και θέατρο σκιών στο Κινηματοθέατρο «Κώστας Γαβράς» Δήμου Περιστερίου. Ένα τετράμηνο γεμάτο πολιτισμό, κινηματογράφο και θέατρο σκιών φιλοξενεί το Κινηματοθέατρο «Κώστας Γαβράς» (Βασιλικών 6, Κηπούπολη) Δήμου Περιστερίου, από τον Μάρτιο έως και τον Ιούνιο 2026, με ελεύθερη είσοδο για όλους και τήρηση σειράς προτεραιότητας κατά την προσέλευση. Ο Δήμαρχος Περιστερίου Ανδρέας Π.Παχατουρίδης τονίζει ότι: «Ο Δήμος μας συνεχίζει να επενδύει σταθερά στον πολιτισμό, προσφέροντας δωρεάν και ποιοτικές δράσεις για όλες τις ηλικίες, με το Κινηματοθέατρο «Κώστας Γαβράς» να αποτελεί έναν ζωντανό χώρο συνάντησης, δημιουργίας και ψυχαγωγίας, κυρίως για παιδιά».
Δείτε εδώ το πλήρες πρόγραμμα
Ο Μάιος ολοκληρώνεται το Σάββατο 30 Μαΐου και ώρα 17:30 με την παιδική ταινία «Τοτό 2 – Η Σχολική Εκδρομή», την ταινία «Ο Θεός αγαπάει το χαβιάρι» του Γιάννη Σμαραγδή στις 19:30 και την Κυριακή 31 Μαΐου στις 12:00 με την παιδική ταινία «Ο Δελφινομικρούλης 2».
Ένα πρόγραμμα με παιδικές ταινίες, αφιερώματα σε σημαντικούς δημιουργούς και αγαπημένες παραστάσεις θεάτρου σκιών, που μετατρέπει το Κινηματοθέατρο «Κώστας Γαβράς» σε σταθερό σημείο πολιτιστικής αναφοράς για το Περιστέρι.

Χάιντι Η Διάσωση του μικρού Λύγκα στο Περιστέρι
2026-05-31 12:00 - 14:00 | Κινηματοθέατρο Κώστας Γαβράς Πρώην Έφη, Βασιλικών 6, Περιστέρι, Αττική, 12137, Greece
Κινηματογράφος και θέατρο σκιών στο Περιστέρι
Δωρεάν κινηματογράφος και θέατρο σκιών στο Κινηματοθέατρο «Κώστας Γαβράς» Δήμου Περιστερίου. Ένα τετράμηνο γεμάτο πολιτισμό, κινηματογράφο και θέατρο σκιών φιλοξενεί το Κινηματοθέατρο «Κώστας Γαβράς» (Βασιλικών 6, Κηπούπολη) Δήμου Περιστερίου, από τον Μάρτιο έως και τον Ιούνιο 2026, με ελεύθερη είσοδο για όλους και τήρηση σειράς προτεραιότητας κατά την προσέλευση. Ο Δήμαρχος Περιστερίου Ανδρέας Π.Παχατουρίδης τονίζει ότι: «Ο Δήμος μας συνεχίζει να επενδύει σταθερά στον πολιτισμό, προσφέροντας δωρεάν και ποιοτικές δράσεις για όλες τις ηλικίες, με το Κινηματοθέατρο «Κώστας Γαβράς» να αποτελεί έναν ζωντανό χώρο συνάντησης, δημιουργίας και ψυχαγωγίας, κυρίως για παιδιά».
Δείτε εδώ το πλήρες πρόγραμμα
Οι δράσεις ολοκληρώνονται τον Ιούνιο με την ταινία «Χάιντι: Η Διάσωση του μικρού Λύγκα» το Σάββατο 6 Ιουνίου στις 17:30 και το έργο «Νίκος Καζαντζάκης» στο κλείσιμο του αφιερώματος στον Γιάννη Σμαραγδή. Η αυλαία πέφτει την Κυριακή 7 Ιουνίου στις 12:00 με την παράσταση «Ο Θησέας & ο Μινώταυρος» από το Θέατρο Σκιών Σπυρόπουλου.
Ένα πρόγραμμα με παιδικές ταινίες, αφιερώματα σε σημαντικούς δημιουργούς και αγαπημένες παραστάσεις θεάτρου σκιών, που μετατρέπει το Κινηματοθέατρο «Κώστας Γαβράς» σε σταθερό σημείο πολιτιστικής αναφοράς για το Περιστέρι.

7o Alimos Classic Car Sunday στον Άλιμο
2026-05-31 13:00 - 18:00 | Παραλιακός Πεζόδρομος Αλίμου, Παραλιακός Πεζόδρομος Αλίμου, Αλιμος, Αττική, 17455, Greece
Την Κυριακή 31 Μαΐου, από τη 1:00 το μεσημέρι μέχρι τις 6:00 το απόγευμα, στον μαγευτικό παραλιακό πεζόδρομο του Αλίμου παρουσιάζεται με ανοιχτή είσοδο το έβδομο Alimos Classic Car Sunday, η μεγαλύτερη έκθεση κλασικών αυτοκινήτων, με σύνθημα: «Μία λεωφόρος, όπου το παρελθόν συναντά το μέλλον».
Οι επισκέπτες της εκδήλωσης που θα γίνει στον Άλιμο θα δουν μία βασιλική Chrysler του 1958 λίγα μέτρα μακριά από μία εξωτική Bugatti, ένα Ford του 1917 – με… καντηλάκια αντί για φώτα και τις ταχύτητες… στο πόδι – απέναντι σε μια McLaren με ορθάνοιχτες τις «αεροπλανικές» πόρτες της. Ιδιαίτερη θέση στη φετινή διοργάνωση θα έχουν, χάρη στην ευγενική παραχώρηση του Ιδρύματος Ωνάση δύο σπάνια κλασικά αυτοκίνητα που συνδέθηκαν με τη ζωή και την προσωπική ιστορία του Αριστοτέλη Ωνάση: η Rolls-Royce Silver Wraith Sedan de Ville του 1952 και η Cadillac Fleetwood Seventy-Five Limousine του 1963, τα οποία παρουσιάζονται για πρώτη φορά δημόσια. Ανάμεσα στα μοναδικά κλασικά, υπάρχουν και πολλές ιστορικές Mercedes-Benz – το φετινό τιμώμενο αυτοκίνητο – δύο πολύ σπάνια Griffith από το Μουσείο Αυτοκινήτου, αλλά και τα εντυπωσιακά, με τον όγκο και την πολυτέλειά τους, αμερικανικά Chevrolet, Cadillac, Plymouth, Stingray. Παράλληλα, με τη στήριξη της ΔΕΗ blue, αναδεικνύεται η μετάβαση από τη συμβατική αυτοκίνηση στις σύγχρονες λύσεις ηλεκτροκίνησης.
Η είσοδος είναι ελεύθερη για όλους σ’ αυτήν την Κυριακή φιέστας, με μπέργκερ, παγωτά, ποπ κορν και κλασικό ροκ. Μια γιορτή ανεπανάληπτη για όλες τις αισθήσεις και για όλες τις οικογένειες που έρχονται με παιδιά και σκυλιά για βόλτα αλλά… χορεύοντας!

200 Χρόνια Νεοελληνικής Ιστορίας
2026-05-31 17:00 - 19:00 | Athens Book Space, Πάρκο Ελευθερίας, Αθήνα, Αττική, 11521, Greece
Το Athens Book Space φιλοξενεί έναν κύκλο τεσσάρων δίωρων σεμιναρίων ιστορίας με εισηγήτρια την Άννα Καραμάνου.Τα σεμινάρια είναι αφιερωμένα στη διαδρομή της νεότερης Ελλάδας από το 1821 έως σήμερα, με ιδιαίτερη έμφαση στους αγώνες των γυναικών για δικαιώματα, πολιτική συμμετοχή και ισότητα.
Οι θεματικές των σεμιναρίων περιλαμβάνουν:

Το ιστορικό και ιδεολογικό πλαίσιο της Greek War of Independence και τη συγκρότηση του νεοελληνικού κράτους
Τους μεγάλους κοινωνικούς και πολιτικούς σταθμούς του 19ου αιώνα και την εμφάνιση του ελληνικού φεμινιστικού κινήματος
Τα καθοριστικά γεγονότα του 20ού αιώνα, τους πολέμους, τις κοινωνικές αλλαγές και τη διεκδίκηση πολιτικών δικαιωμάτων
Τη μεταπολεμική Ελλάδα, την ευρωπαϊκή πορεία της χώρας, τη μεταπολίτευση και τους σύγχρονους αγώνες ισότητας

Η Άννα Καραμάνου είναι Διδάκτωρ Πολιτικής Επιστήμης και Δημόσιας διοίκησης, πρώην μέλος του European Parliament και συγγραφέας του βιβλίου «200 χρόνια Ελλάδα – Η ειρηνική εξέγερση των θηλυκών sapiens, 1821-2021».
Ελεύθερη συμμετοχή για όλες και όλους.
200 Χρόνια Νεοελληνικής Ιστορίας 4 δίωρα σεμινάρια Ιστορίας στο Athens Book Space
30 & 31 Μαΐου | 6 & 7 Ιουνίου 2026 17:00–19:00

Φον Δημητράκης στον Άγιο Δημήτριο
2026-05-31 20:30 - 22:30 | Δημοτικό Θέατρο Αγίου Δημητρίου Μελίνα Μερκούρη, Αγίου Δημητρίου 55, Αγιος Δημήτριος, Αττική, Greece
«Φον Δημητράκης» του Δημήτρη Ψαθά από το θεατρικό εργαστήρι του Τμήματος Πολιτισμού του Δήμου Αγίου Δημητρίου. Μια παράσταση πιο επίκαιρη από ποτέ. Σε έναν κόσμο όπου η εξουσία, το χρήμα και η φιλοδοξία συχνά μπαίνουν πάνω από τον άνθρωπο, ο ήρωας του Ψαθά μας θυμίζει πόσο εύκολα μπορεί κάποιος να χάσει τον εαυτό του κυνηγώντας δύναμη και αναγνώριση. Με χιούμορ, σαρκασμό και αλήθειες που αγγίζουν το σήμερα, η παράσταση φωτίζει τη λεπτή γραμμή ανάμεσα στην αξιοπρέπεια και την εξουσιομανία. Μια ιστορία που, αν και γράφτηκε πριν χρόνια, μοιάζει να μιλά για το τώρα.
Σκηνοθεσία: Γεωργία Αθανασιάδου
Δημοτικό Θέατρο ΜΕΛΙΝΑ ΜΕΡΚΟΥΡΗ στο ισόγειο του δημαρχείου του Αγίου Δημητρίου.
22, 23, 24, 29, 30, 31 Μαΐου και 5, 6, 7 Ιουνίου στις 20:30.
ΕΙΣΟΔΟΣ ΕΛΕΥΘΕΡΗ

Εμείς και ο χρόνος στο Εμπρός
2026-05-31 21:00 - 23:00 | θέατρο Εμπρός, Ρήγα Παλαμήδου 2, Αθήνα, Αττική, 10554, Greece
Η θεατρική ομάδα του φυσικομαθηματικού Αθήνας, «οι Σαιξπυρηνικοί» παρουσιάζει το έργο του Τζων Πρίσλεϊ, «Εμείς και ο χρόνος». Σε μία επαρχιακή πόλη της Αγγλίας, στη δύση του Πρώτου Παγκοσμίου Πολέμου, μια οικογένεια γιορτάζει την επανένωση της, καθώς και τα γενέθλια της μεσαίας της κόρης. Μέσα σε ένα κλίμα ευφορίας, οι νεαροί ενήλικες μοιράζονται τα όνειρα τους ατενίζοντας το μέλλον με αισιοδοξία.
Σχεδόν είκοσι χρόνια αργότερα, όλα έχουν αλλάξει και η ζωή έχει δείξει το σκληρό της πρόσωπο στα μέλη της οικογένειας Κόνγουεϊ… Άραγε, πώς επηρεάζει ο χρόνος τις ανθρώπινες σχέσεις, και ποιός είναι ο ρόλος του στις ζωές των ανθρώπων; Αλλοιώνει όντως ό,τι καλό έχουμε μέσα μας ή απλά αποκαλύπτει ποιοι στα αλήθεια είμαστε….
Ελεύθερο Αυτοδιαχειριζόμενο Θέατρο ΕΜΠΡΟΣ
Ρήγα Παλαμήδου 2, Ψυρρή
Πέμπτη 14 Μαΐου, 21.00
Σάββατο 23 Μαΐου, 21.30
Κυριακή 31 Μαΐου, 21.00

Άννα και Βανό Κρασί και καλά ξεμπερδέματα
2026-05-31 21:00 - 23:00 | Κινηματοθέατρο Πετρούπολις – Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττική, 13231, Greece
Ο Δημοτικός Θερινός Κινηματογράφος Cine “Πετρούπολις” ανοίγει τις πύλες του για το καλοκαίρι του 2026, με πρόγραμμα που ξεκινά την Κυριακή 24 Μαΐου και συνεχίζεται έως τις 24 Σεπτεμβρίου. Η Κινηματογραφική Λέσχη Πετρούπολης, επιλέγει ταινίες που αντιμετωπίζουν τον κινηματογράφο ως κοινωνικό φαινόμενο. Έργα βραβευμένα και αξιόλογα, που συνομιλούν με τα καίρια ζητήματα της εποχής μας και θέτουν ερωτήματα αντί για έτοιμες απαντήσεις.
Άννα και Βανό Κρασί και καλά ξεμπερδέματα
Ρωσία (2024) | Διάρκεια: 93 min | Καταλληλότητα: Κ12 | Σκηνοθεσία & Σενάριο: Aleks Nekto | Παραγωγή: Irina Vagera | Πρωταγωνιστούν: George Beridze, Igor Gasparyan, Arman Khachatryan, Alena Muratova | Μουσική: Sergei Fedorov, Oleg Nikitin
Ο Βάνο μεγάλωσε στη Μόσχα από παιδί και έχει ξεχάσει εντελώς τις ρίζες του. Μια μέρα όμως η τύχη του γυρίζει την πλάτη: η τράπεζα ζητά αποπληρωμή δανείου, εισπράκτορες τον κυνηγούν και το διαμέρισμά του είναι υποθηκευμένο. Αποφασίζει τότε να γυρίσει στη Γεωργία και να αναβιώσει την παλιά οικογενειακή επιχείρηση, το οινοποιείο της φημισμένης αμπελουργικής δυναστείας από την οποία κατάγεται. Στο οπλοστάσιό του έχει μόνο μερικά σταφύλια, ένα ενοικιαζόμενο διαμέρισμα και τη μπανιέρα του, ενώ η βασική συνταγή της παραδοσιακής οικογενειακής οινοποίησης έχει χαθεί στα βάθη της λήθης.
Ο Aleks Nekto υπογράφει μια κωμωδία χαρακτήρων που ισορροπεί ανάμεσα στο σύγχρονο αστικό αδιέξοδο και τη νοσταλγία για την παράδοση. Είναι μια ιστορία για την επανεύρεση της ταυτότητας μέσα από τις πιο απλές απολαύσεις.

25o Athens Jazz
2026-05-31 21:00 - 23:30 | Τεχνόπολη Δήμου Αθηναίων, Πειραιώς 100 και Βουτάδων, Αθήνα, Αττική, 11854, Greece
25o Athens Jazz
25o Athens Jazz στην Τεχνόπολη Δήμου Αθηναίων. Το Athens Jazz συμπληρώνει 25 χρόνια παρουσίας στη μουσική σκηνή της πόλης κι έρχεται με μια μεγάλη επετειακή γιορτή που δεν λειτουργεί απλώς σαν αναδρομή, αλλά ως δυναμική δήλωση συνέχειας. Από τις 25 έως τις 31 Μαΐου 2026, η Τεχνόπολη Δήμου Αθηναίων γεμίζει μουσική, ρυθμό και ενέργεια που εδώ και 25 χρόνια καθορίζει τον παλμό της πόλης, όπως πάντα με ελεύθερη είσοδο. Για μια εβδομάδα, καλλιτέχνες και σχήματα από την Ελλάδα και το εξωτερικό θα ανέβουν στη σκηνή της Τεχνόπολης για να αναδείξουν ό,τι πιο φρέσκο έχει να παρουσιάσει η σύγχρονη τζαζ, ενώ μια σειρά από παράλληλες δράσεις θα συμπληρώσουν τη φεστιβαλική εμπειρία. Η 25η διοργάνωση του φεστιβάλ καταφθάνει πιο τολμηρή, πιο εξωστρεφής και πιο ζωντανή από ποτέ, με βλέμμα στον επαναπροσδιορισμό των ορίων της τζαζ για το αύριο, μα και κουβαλώντας την κληρονομιά και το πάθος ανθρώπων που έχτισαν αυτόν το θεσμό και στήριξαν την καλλιτεχνική του ταυτότητα, καθιστώντας το Athens Jazz σημείο αναφοράς για περισσότερο από δύο δεκαετίες.
Πατήστε ΕΔΩ για να δείτε το πλήρες πρόγραμμα
Athens Jazz 2026 | Line up
Κυριακή 31.05
21:00 | Rebecka Törnqvist (SE)
22:00 | Esdras Nogueira Quintet (BR)
23:00 | Lagon Nwar (FR)
Την Κυριακή 31 Μαΐου, τελευταία μέρα του φεστιβάλ, η Rebecka Törnqvist καταφτάνει από τη Σουηδία, τσαλακώνοντας τις γνωστές pop φόρμες, μ’ έναν ήχο που είναι ταυτόχρονα εύθραυστος, βαθιά λυρικός, αλλά και οριακά τραχύς. Λίγο μετά, από την άλλη μεριά του ωκεανού και συγκεκριμένα από τη Βραζιλία, ακολουθεί το Esdras Nogueira Quintet που ανοίγει τους πατρογονικούς βραζιλιάνικους δρόμους, μεταξύ σφιχτής latin jazz και MPB ιδωμένης με afrobeat νεύρο. Κοινώς ευφορικά grooves που θα τα ρουφήξετε και θα τα κρατήσετε βαθιά μέσα σας για μέρες! Φινάλε, με το τραγούδι-πρό(σ)κληση στην υπόθεση των Γάλλων Lagon Nwar. Εκεί που συναντώνται οι γειωμένες μνήμες από την Μπουρκίνα Φάσο, η avant garde με την Creole παράδοση και τη λοξή ευρωπαϊκή pop. Ξέρουμε πως το συναυλιακό τελετουργικό των Lagon Nwar, δε χωρά σε δίσκους ή streaming links, αλλά είναι μια εμπειρία που διαπιστώνει κανείς με τα ίδια του τα μάτια, επομένως τι πιο ταιριαστό για να κλείσει το φετινό Athens Jazz.
20 σχήματα από την Ελλάδα και το εξωτερικό αποκαλύπτουν την τζαζ της εποχής μας, γκρεμίζοντας κάθε κανόνα και κλισέ! 25-31 Μαΐου 2026 Είσοδος ελεύθερη.

Μιλώντας για το Τέλος στην Πετρούπολη
2026-06-01 21:00 - 23:00 | Κινηματοθέατρο Πετρούπολις – Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττική, 13231, Greece
Ο Δημοτικός Θερινός Κινηματογράφος Cine “Πετρούπολις” ανοίγει τις πύλες του για το καλοκαίρι του 2026, με πρόγραμμα που ξεκινά την Κυριακή 24 Μαΐου και συνεχίζεται έως τις 24 Σεπτεμβρίου. Η Κινηματογραφική Λέσχη Πετρούπολης, επιλέγει ταινίες που αντιμετωπίζουν τον κινηματογράφο ως κοινωνικό φαινόμενο. Έργα βραβευμένα και αξιόλογα, που συνομιλούν με τα καίρια ζητήματα της εποχής μας και θέτουν ερωτήματα αντί για έτοιμες απαντήσεις.
Μιλώντας για το Τέλος
Ελλάδα (2025) | Διάρκεια: 90′ | Σκηνοθεσία-Σενάριο: Παντελής Σκουρλάς | Πρωταγωνιστούν: Έφη Παπαθεοδώρου, Δέσποινα Παπαχριστοπούλου, Δήμος Μυλωνάς, Έφη Ρασσιά, Γιάννης Καπετάνιος, Πέτρος Ξεκούκης
Ένας άγγελος κι ένας δαίμονας, κουρασμένοι από όσα συμβαίνουν στη Γη, αποφασίζουν να συνεργαστούν για να βάλουν τέλος στην ανθρωπότητα. Στέλνουν έναν αστεροειδή προς τον πλανήτη, όμως μια απρόσμενη θεϊκή εντολή τους αναγκάζει να περιμένουν: ο κόσμος έχει ακόμη μία τελευταία ευκαιρία. Μέσα από επτά ξεχωριστές ιστορίες που παραπέμπουν στα επτά θανάσιμα αμαρτήματα, η ταινία παρατηρεί με ειρωνεία τη ματαιοδοξία των ανθρώπων της καθημερινής ζωής.
Μια σουρεαλιστική μαύρη κωμωδία που κοιτάζει το τέλος του κόσμου με χιούμορ, ειρωνεία και καυστική διάθεση.

Ενημέρωση για τον καρκίνο του δέρματος στο Ηράκλειο Αττικής
2026-06-02 11:00 - 14:00 | Κεντρική πλατεία Ηρακλείου Αττικής, Πλατεία Ηρακλείου, Ηράκλειο, Αττική, 14121, Greece
Ανοικτή δράση ενημέρωσης για τον καρκίνο του δέρματος
Ανοικτή δράση αφιερωμένη στην πρόληψη για τον καρκίνο του δέρματος διοργανώνουν η Διεύθυνση Κοινωνικής Πολιτικής του Δήμου Ηρακλείου Αττικής και η Ελληνική Αντικαρκινική Εταιρεία (Παράρτημα Ν.Ι.Φ.Η.Μ.) την Τρίτη 2 Ιουνίου από τις 11.00 το πρωί έως τις 14.00 το μεσημέρι στην κεντρική πλατεία Ηρακλείου Αττικής.
Όσοι και όσες περάσουν από την πλατεία θα έχουν την ευκαιρία να ενημερωθούν από την εθελόντρια δερματολόγο Κατερίνα Γεωργοπούλου για τρόπους προστασίας, ειδικά την περίοδο του καλοκαιριού που ανοίγεται μπροστά μας, αλλά και μεθόδους με τις οποίες μπορούμε να καταλάβουμε τα πρώτα σημάδια τυχόν προβλήματος.

Ημέρες Θάλασσας 2026
2026-06-02 11:00 - 21:00 | Δημοτικό Θέατρο Πειραιά, Ηρώων Πολυτεχνείου 32, Πειραιάς, Αττική, 18535, Greece
Ημέρες Θάλασσας 2026
Η θάλασσα του Πειραιά γίνεται γιορτή και η πόλη πρωταγωνιστεί για 12η χρονιά, από τις 29 Μαΐου έως τις 14 Ιουνίου, με πάνω από 120 δωρεάν εκδηλώσεις. Ο Πειραιάς είναι πανέτοιμος να γιορτάσει τις «Ημέρες Θάλασσας», για 12η συνεχόμενη χρονιά, την κορυφαία θαλασσινή γιορτή εξωστρέφειας και πολιτισμού. Το πρόγραμμα των «Ημερών Θάλασσας 2026», περιλαμβάνει συναυλίες, θεατρικές παραστάσεις, εκθέσεις, αθλητικά και εκπαιδευτικά δρώμενα, δράσεις για παιδιά και θαλάσσια events, δημιουργώντας μια μεγάλη ανοιχτή γιορτή για κατοίκους και επισκέπτες.
Πατήστε ΕΔΩ για να δείτε το πλήρες πρόγραμμα
Τρίτη 2 Ιουνίου
ΟΙ ΚΗΠΟΥΡΟΙ ΤΗΣ ΑΝΟΙΞΗΣ Παλαμηδίου & Θηβών 11:00
MEDITERRANEAN – ΤΡΑΓΟΎΔΙΑ ΤΗΣ ΜΕΣΟΓΕΊΟΥ Δημοτικό Θέατρο Πειραιά, προαύλιος χώρος 19:00

Φως, Σκιά, Συμπτώσεις Εγκαίνια
2026-06-02 19:00 - 22:00 | Μέγαρο Δουκίσσης Πλακεντίας, Λόρδου Βύρωνος 3, Πεντέλη, Αττική, 15236, Greece
Ομαδική Εικαστική Έκθεση Φως, Σκιά, Συμπτώσεις στο Μέγαρο Δουκίσσης Πλακεντίας
Εγκαίνια: Τρίτη 2 Ιουνίου 2026, 7:00-10:00 μ.μ.
Διάρκεια έκθεσης: 2-15 Ιουνίου 2026
Χώρος: Μέγαρο Δουκίσσης Πλακεντίας, Πεντέλη
Το Μέγαρο Δουκίσσης Πλακεντίας φιλοξενεί μια εξαιρετικά ενδιαφέρουσα ομαδική εικαστική έκθεση με τίτλο «Φως, Σκιά, Συμπτώσεις», την οποία διοργανώνει ο Δήμος Πεντέλης από τις 2 έως τις 15 Ιουνίου 2026. Οι επισκέπτες θα έχουν την ευκαιρία να απολαύσουν από κοντά έργα ζωγραφικής, γλυπτικής, χαρακτικής και video art εννέα καταξιωμένων εικαστικών καλλιτεχνών της σύγχρονης τέχνης, οι οποίοι έχουν ζήσει ή ζουν και δραστηριοποιούνται στην περιοχή της Πεντέλης και έχουν αφήσει σημαντικό καλλιτεχνικό αποτύπωμα σε τοπικό, εγχώριο και διεθνές επίπεδο.
Η Λένα Ανέστη, ο Αχιλλέας Απέργης, η Ειρήνη Απέργη, η Εύα Αποστολάτου, ο Βασίλης Βαγιάννης, η Όπυ Ζούνη, η Βούλα Μασούρα, ο Χέρμαν Μπλάουτ και η Ελένη Τζιφάκη, μέσα από τα έργα τους, συνομιλούν με την ιδιαίτερη αρχιτεκτονική του Μεγάρου, αναδεικνύοντας τις έννοιες του φωτός και της σκιάς και τον αέναο συμβολικό τους διάλογο ως δομικά στοιχεία της καλλιτεχνικής δημιουργίας. Η έκθεση φιλοδοξεί να αναδείξει το Μέγαρο Δουκίσσης Πλακεντίας – ή αλλιώς «Καστέλο της Ροδοδάφνης»— σε σύγχρονο και ενεργό πυρήνα πολιτισμού στην ευρύτερη περιοχή της Αττικής.
Παράλληλες δράσεις Καθ’ όλη τη διάρκεια της έκθεσης, από τις 2 έως τις 15 Ιουνίου 2026, το Μέγαρο Δουκίσσης Πλακεντίας μετατρέπεται σε πεδίο ζωντανής πολιτιστικής εμπειρίας, συνάντησης και ανταλλαγής ιδεών, φιλοξενώντας σειρά παράλληλων δράσεων: Θεατρικές παραστάσεις, performances, βραδιές ποίησης και μουσικής, καθώς και εκπαιδευτικές ξεναγήσεις σχολείων και κοινού.
Πατήστε εδώ για να διαβάσετε περισσότερα και το πλήρες πρόγραμμα παράλληλων εκδηλώσεων.
Τρίτη 2 Ιουνίου
«Φως, Σκιά, Συμπτώσεις»
Immersive performance από την καλλιτεχνική ομάδα της Κωνσταντίνας Βασδάρη και της Δήμητρας Λέζη, «Invisible».
Ώρα: 9:00-10:00 μ.μ.
Μέγαρο Δουκίσσης Πλακεντίας
Διεύθυνση: Τέρμα Λόρδου Βύρωνος, Πεντέλη, Τ.Κ. 15236
Ωράριο λειτουργίας χώρου: Καθημερινά, 6:00-10:00 μ.μ.
Ξεναγήσεις σχολείων: Κατόπιν συνεννόησης, 10:00 π.μ.-1:00 μ.μ.
Διοργάνωση: Δήμος Πεντέλης

Ο Φούλης ο Σμυρνιός στο Αιγάλεω
2026-06-02 19:30 - 21:30 | Άλσος Αιγάλεω (Μπαρουτάδικο), Ιερά Οδός & Ολυμπίας, Αιγάλεω, Αττική, 12243, Greece
Ο Δήμος Αιγάλεω και ο Σύλλογος Μικρασιατών Αιγάλεω «Νέες Κυδωνίες» προσκαλούν τους μικρούς μας φίλους την Τρίτη 2 Ιουνίου και ώρα 19:30 στο Άλσος Αιγάλεω, σε μια ξεχωριστή παραμυθοαφήγηση με τίτλο «Ο Φούλης ο Σμυρνιός», στο πλαίσιο της 22ης Ανθοκομικής Έκθεσης. Ο παιχνιδιάρης γάτος chef, ο αγαπημένος Φούλης, θα ταξιδέψει τα παιδιά στην εμβληματική πόλη της Σμύρνης, γεμίζοντας τη βραδιά με εικόνες, αρώματα και ιστορίες από τη Μικρά Ασία, με τις μυρωδιές της κανέλας και των μυρωδικών να ξυπνούν μνήμες και φαντασία.
Την αφήγηση του παραμυθιού θα πραγματοποιήσουν οι συγγραφείς Γιάννης Κουτούλιας και Αθηνά Δασκαλάκη, ενώ στη συνέχεια θα ακολουθήσει εργαστήρι ζωγραφικής, όπου τα παιδιά θα έχουν τη δυνατότητα να επιχρωματίσουν τους βασικούς ήρωες της ιστορίας και να τους τοποθετήσουν στο δικό τους ξεχωριστό σκηνικό.
Η εκδήλωση αποτελεί μια όμορφη ευκαιρία για τα παιδιά να γνωρίσουν την ιστορία και τις παραδόσεις της Μικράς Ασίας μέσα από έναν βιωματικό και δημιουργικό τρόπο, σε μια ατμόσφαιρα γεμάτη φαντασία, πολιτισμό και ανθρώπινη ζεστασιά. Η είσοδος για το κοινό είναι ελεύθερη.

Αφιέρωμα στον Μίνω Βολανάκη στον Βύρωνα
2026-06-02 20:00 - 22:00 | Θέατρο Βράχων Άννα Συνοδινού Βύρωνας, Θέατρο Βράχων Άννα Συνοδινού, Βύρωνας, Αττική, Greece
Τον διεθνώς αναγνωρισμένο σκηνοθέτη Μίνω Βολανάκη τιμά φέτος το Φεστιβάλ Στη σκιά των Βράχων των δήμων Βύρωνα και Δάφνης-Υμηττού με την ευκαιρία της συμπλήρωσης 100 χρόνων από τη γέννησή του. Σημαντικός σκηνοθέτης, μεταφραστής θεατρικών έργων και σπουδαίος δάσκαλος ηθοποιών, ο Μίνως Βολανάκης υπήρξε στενά συνδεδεμένος με τους δήμους μας ως ο εμπνευστής του Θεάτρου των Βράχων, που στεγάζει το Φεστιβάλ μας. Το φετινό μας αφιέρωμα στοχεύει να παρουσιάσει και να αναδείξει την πολυετή και πολύπλευρη εργασία του και περιλαμβάνει έκθεση φωτογραφίας, έκδοση πολυτελούς τόμου και εκδήλωση με την οποία εγκαινιάζεται η φετινή διοργάνωση.
Αφιέρωμα στον Μίνω Βολανάκη | Θέατρο Άννα Συνοδινού | Ώρα 20:00
Τρίτη 2 Ιουνίου
Αφιέρωμα Μίνως Βολανάκης – 100 χρόνια από τη γέννηση του Ό,τι ξοδεύεις γίνεται δικό σου
Εγκαίνια έκθεσης φωτογραφίας • Παρουσίαση λευκώματος
Σε συνεργασία με το Σωματείο Φίλοι Μίνου Βολανάκη
Με την υποστήριξη της Περιφέρειας Αττικής
Ελεύθερη είσοδος
Πληροφορίες: Διαδημοτικό Δίκτυο Πολιτισμού Δήμων Βύρωνα & Δάφνης-Υμηττού
Κύπρου 50-54, 16232 Βύρωνας | 210 7609028
www.festivalvraxon.gr | info@festivalvraxon.gr

Ο Μαρξ και ο Μπακούνιν στον Παράδεισο στο Εμπρός
2026-06-02 21:00 - 23:00 | θέατρο Εμπρός, Ρήγα Παλαμήδου 2, Αθήνα, Αττική, 10554, Greece
Οι Τσιριτσάντσουλες παρουσιάζουν τη θεατρική παράσταση Ο Μαρξ και ο Μπακούνιν στον Παράδεισο του Κώστα Δεσποινιάδη. Πρεμιέρα: Τετάρτη 27 Μαΐου και Τρίτη 2 Ιουνίου 2026, στις 21:00, στο Ελεύθερο Αυτοδιαχειριζόμενο θέατρο ΕΜΠΡΟΣ (Ρήγα Παλαμήδου 2, Ψυρρή)
Παίζουν
ΝΤΙΝΑ ΜΑΥΡΙΔΟΥ
ΒΑΣΙΛΗΣ ΚΟΚΚΙΝΟΓΕΝΗΣ
ΜΑΡΙΝΟΣ ΜΟΥΖΑΚΗΣ
Συντελεστές
Σκηνοθεσία, μουσική: ΜΑΡΙΝΟΣ ΜΟΥΖΑΚΗΣ
Κοστούμια: ΑΓΓΕΛΙΚΗ ΒΑΣΙΛΟΠΟΥΛΟΥ
Κατασκευή μασκών: ΜΑΡΙΑ ΜΑΡΚΟΠΟΥΛΟΥ
Σχεδιασμός αφίσας και σκηνικού: ΔΙΟΝΥΣΗΣ ΜΑΤΑΡΑΓΚΑΣ
Κατασκευή σκηνικού: ΚΩΣΤΑΣ ΒΑΛΑΤΣΟΣ
Οργάνωση παραγωγής: ΝΤΙΝΑ ΜΑΥΡΙΔΟΥ
Ακούγονται αποσπάσματα από τα τραγούδια:
«Κύριε Ελέησον Πλ΄Α» (Αγιορείτικα) Μαιστόρες Ψαλτικής, «Alabama Song» του Kurt Weill σε στίχους του Bertolt Brecht, «Emma Goldman» The Troublemakers, «Dies Irae» από το Requiem του Giuseppe Verdi‎‎, «Σ΄ ένα παπόρο μέσα» Παραδοσιακό Ζακυνθινό, «Quando l’anarchia verrà» του Sante Ferrini, «Η Διεθνής» του Pierre De Geyter.
Ευχαριστούμε το αντιεξουσιαστικό αναρχικό στέκι Αντίπνοια για τη φιλοξενία των προβών μας, την Εύη Χατζησάββα, την Ηρώ Κατσιφλώρου, την Έλλη Βασιλάτου, τον Δημήτρη Αναλογικό και τον Νίκο Γιούσεφ για την πολύτιμη συμβολή τους σ΄αυτήν την παραγωγή.
Για την παράσταση
Φέτος έχουμε τη μεγάλη χαρά να παρουσιάζουμε το πρώτο θεατρικό έργο του Κώστα Δεσποινιάδη, που γράφτηκε ειδικά για τον θίασό μας. Πρόκειται για τη μεταφυσική πολιτική κωμωδία «Ο Μαρξ και ο Μπακούνιν στον παράδεισο». Ένα ευφάνταστο έργο που αξιοποιεί όλα τα υλικά του λαϊκού θεάτρου και της μπρεχτικής θεατρικής κληρονομιάς, που μάς έχει επηρεάσει καίρια όλα αυτά τα χρόνια της καλλιτεχνικής μας πορείας.
Οι δύο πυλώνες της κωμωδίας αυτής δεν είναι άλλοι από τους Καρλ Μαρξ και Μιχαήλ Μπακούνιν, τα δύο «τοτέμ» του παγκόσμιου επαναστατικού κινήματος. Οι άνθρωποι που εκπροσώπησαν τα δύο μεγάλα ρεύματα του εργατικού κινήματος, του κομμουνισμού και του αναρχισμού, κατά τον 19ο αιώνα. Δύο πρόσωπα που όχι μόνο επηρέασαν βαθιά την επαναστατική σκέψη της εποχής τους, αλλά που συνεχίζουν να την επηρεάζουν μέχρι τις μέρες μας. Οι δύο αυτές σχολές σκέψης συναντήθηκαν υπό τη σκέπη της Διεθνούς Ένωσης Εργατών (ή αλλιώς Πρώτη Διεθνής), η οποία απέδειξε στην πράξη τη δύναμη της ένωσης των «από τα κάτω», σ’ εποχές σκληρών κοινωνικών και ταξικών αγώνων και κοσμοϊστορικών αλλαγών. Ο Καρλ Μαρξ κι ο Μιχαήλ Μπακούνιν υπήρξαν όμως αυτοί που προσωποποίησαν και την τελική σύγκρουση ανάμεσα στις δύο αυτές σχολές επαναστατικής σκέψης (του κρατικού και του αντιεξουσιαστικού σοσιαλισμού) που οδήγησε εν τέλει στη μοιραία μεγάλη διάσπαση της Διεθνούς το 1872. Μία διάσπαση με τρομερές συνέπειες, που ταλανίζει ακόμα το εργατικό κίνημα.
Στο έργο του Δεσποινιάδη τα δύο αυτά «τοτέμ» αποκτούν ένα πιο ανθρώπινο πρόσωπο. Η απαρέγκλιτη προσήλωσή τους στην υπόθεση της απελευθέρωσης του ανθρώπου, η αγνότητα των προθέσεών τους κι η ναΐφ επαναστατική μα κι αντιφατική τους προσωπικότητα θ’ αναδείξουν τ’ ανθρώπινα πάθη τους και κατά συνέπεια την κωμική τους πλευρά. Οι δύο αυτές επιβλητικές, χαρισματικές κι αυτοκαταστροφικές προσωπικότητες, οι δύο αταίριαστοι χαρακτήρες, οι δύο αντίρροποι πολιτικοί πόλοι, παρά τις διαφορές που είχαν στη θνητή τους ζωή, συνειδητοποιούν πως η μεταθανάτια συνεργασία τους είναι μονόδρομος για την επίτευξη του κοινού σκοπού. Κι ο κοινός σκοπός σ’ αυτήν την περίσταση δεν είναι άλλος από τη μεγάλη απόδραση από τον βαρετό Παράδεισο (στον οποίον βρέθηκαν εκ παραδρομής) όπου έχουν απομείνει μόνοι τους, καθώς όλοι τους οι σύντροφοι κι οι συντρόφισσες έχουν καταλήξει στην Κόλαση.
Το έργο είναι δομημένο πάνω στις δραματουργικές φόρμες της λαϊκής κωμωδίας, θυμίζοντας τη δομή του θεάτρου σκιών ή της commedia dell’ arte, μ’ ένα ξεκάθαρο πρώτο επίπεδο ανάγνωσης που χαρίζει άφθονο γέλιο με τις χειμαρρώδεις ατάκες του και που απευθύνεται σ’ όλον τον κόσμο, γνωρίζοντες ή μη των πολιτικών ζυμώσεων του 19ου αιώνα. Την ίδια στιγμή όμως είναι χτισμένο πάνω σε πολλαπλά ακόμα επίπεδα γραφής, που κάνουν την ιστορία του Μαρξ και του Μπακούνιν στον Παράδεισο μια φιλοσοφική, πολιτική και κοινωνική κριτική, επίκαιρη ίσως πιο πολύ από ποτέ. Διότι αυτοί οι δύο γίγαντες της επανάστασης, που τα έδωσαν όλα για την «κοινή υπόθεση» και πέθαναν πάμφτωχοι, ηττημένοι και ταλαιπωρημένοι από τις διώξεις και την ανέχεια, επιστρέφουν από τον άλλον κόσμο για να μας θυμίσουν κάποιες θεμελιώδεις αλήθειες που στην εποχή μας τείνουμε να ξεχνούμε· τη δύναμη της χειραφέτησης των ανθρώπων, την επιτακτική ανάγκη καταστροφής του σάπιου και της δημιουργίας ενός δίκαιου κόσμου, αλλά πάνω απ’ όλα πως όταν ο άνθρωπος παραιτηθεί από την ανάγκη του να ονειρεύεται χωρίς περιορισμούς, τότε χάνεται κάθε μάχη πριν ακόμα δοθεί. Απέναντι στη δυστοπία που έχουν σχεδιάσει κι υλοποιούν οι εξουσίες ερήμην μας, το μόνο μας όπλο είναι ο σχεδιασμός νέων ουτοπιών κι η υπεράσπιση της κοινωνικής δικαιοσύνης μ’ όλες μας τις δυνάμεις. Τίποτα δεν είναι δεδομένο. Όλα παίζονται, αρκεί να μην αποσυρθούμε από το παιχνίδι.
Με τ’ αγαπημένα μας θεατρικά υλικά, τη χρήση μάσκας, τον αυτοσχεδιασμό, τη ζωντανή μουσική, τον χορό, το τραγούδι και φυσικά την ανάγκη μας να ξυπνήσουμε το παιδί που έχει αποκοιμηθεί μέσα μας, μπήκαμε στον «παραδείσιο» κόσμο αυτής της κωμωδίας και περιπλανηθήκαμε στον μεταφυσικό σουρεαλισμό της. Έτσι είμαστε πλέον στην ευχάριστη θέση να μοιραστούμε μαζί σας τ’ αποτελέσματα αυτού του διασκεδαστικού κι επιμορφωτικού συνάμα ταξιδιού στον κόσμο των μεγάλων επαναστατών κι επαναστατριών, των Αγγέλων και των Δαιμόνων τους.

Ημέρες Θάλασσας 2026
2026-06-03 11:00 - 21:00 | Μικρολίμανο Ακτή Δηλαβέρη Πειραιάς, Ακτή Δηλαβέρη, Πειπαιάς, Αττική, 18533, Greece
Ημέρες Θάλασσας 2026
Η θάλασσα του Πειραιά γίνεται γιορτή και η πόλη πρωταγωνιστεί για 12η χρονιά, από τις 29 Μαΐου έως τις 14 Ιουνίου, με πάνω από 120 δωρεάν εκδηλώσεις. Ο Πειραιάς είναι πανέτοιμος να γιορτάσει τις «Ημέρες Θάλασσας», για 12η συνεχόμενη χρονιά, την κορυφαία θαλασσινή γιορτή εξωστρέφειας και πολιτισμού. Το πρόγραμμα των «Ημερών Θάλασσας 2026», περιλαμβάνει συναυλίες, θεατρικές παραστάσεις, εκθέσεις, αθλητικά και εκπαιδευτικά δρώμενα, δράσεις για παιδιά και θαλάσσια events, δημιουργώντας μια μεγάλη ανοιχτή γιορτή για κατοίκους και επισκέπτες.
Πατήστε ΕΔΩ για να δείτε το πλήρες πρόγραμμα
Tετάρτη 3 Ιουνίου
AR COASTAL TRAIL Πάρκο Τσέπης Eupolis, Ακτή Δηλαβέρη & Φιλλίπου, Μικρολίμανο 09:30
ΘΑΛΑΣΣΙΝΟΊ ΟΡΊΖΟΝΤΕΣ ΤΗΣ ΣΤΈΓΗΣ Έκθεση ζωγραφικής Αίθουσα Εκθέσεων της Στέγης», Κολοκοτρώνη 85 Εγκαίνια: 20:00

Webminars τον καρκίνο του μαστού
2026-06-03 17:00 - 19:00 | Αττική
Webminars τον καρκίνο του μαστού
Ο νέος κύκλος δωρεάν webinars «Αποφασίζω γιατί Γνωρίζω» επιστρέφει με 10 αυτοτελή σεμινάρια, σχεδιασμένα για να καλύψουν κάθε στάδιο της εμπειρίας με τον καρκίνο του μαστού — από τη διάγνωση έως και τη ζωή μετά την ασθένεια. Το πρόγραμμα διοργανώνεται από τον Πανελλήνιο Σύλλογο Γυναικών με Καρκίνο Μαστού «Άλμα Ζωής», αποκλειστικά διαδικτυακά, δίνοντας την ευκαιρία σε γυναίκες με εμπειρία καρκίνου του μαστού από όλη την Ελλάδα να λάβουν μέρος.
Δηλώσεις συμμετοχής Τα σεμινάρια απευθύνονται σε κάθε γυναίκα με εμπειρία καρκίνου του μαστού και η παρακολούθηση είναι εντελώς δωρεάν. Οι δηλώσεις συμμετοχής πραγματοποιούνται αποκλειστικά διαδικτυακά σε αυτόν σύνδεσμο (πατήστε ΕΔΩ), μέσα από τη σελίδα του Συλλόγου «Άλμα Ζωής». Μέγιστος αριθμός συμμετοχών: 100 άτομα ανά σεμινάριο
Πατήστε ΕΔΩ για να δείτε το πλήρες πρόγραμμα σεμιναρίων
3 Ιουνίου 2026 • 17:00 – 19:00
«Ο ρόλος της διατροφής μετά τη διάγνωση καρκίνου του μαστού»
Ομιλήτρια: Ηλιάνα Παπαδοπούλου
Κλινική Διαιτολόγος-Διατροφολόγος, MSc
Υπεύθυνη Διαιτολογικού Γραφείου Nutridiet for Health

Παρουσίαση Το Αντίδωρον στο Φάληρο
2026-06-03 18:00 - 21:00 | Βιβλιοθήκη Παλαιού Φαλήρου, Αγίου Αλεξάνδρου 5, Φάληρο, Αττική, 17561, Greece
Ο Δήμαρχος Παλαιού Φαλήρου Γιάννης Φωστηρόπουλος, με την Αντιδήμαρχο Δημοτικών Παιδικών Σταθμών & Δημοτικών Βιβλιοθηκών Π. Φαλήρου Μαίρη Τρύφων, σε συνεργασία με τις Εκδόσεις Βακχικόν, σας προσκαλούν στην παρουσίαση της ποιητικής συλλογής, του Οδυσσέα Ρεκούμη “Το Αντίδωρον“. Τετάρτη, 3 Ιουνίου και ώρα 18.00, στην Δημοτική Κεντρική Βιβλιοθήκη Παλαιού Φαλήρου (Αγίου Αλεξάνδρου 5)
Για το βιβλίο, θα μιλήσει η ηθοποιός, Ειρήνη Γκλιάτη.
Την εκδήλωση, θα συντονίσει η Αντιδήμαρχος Δημοτικών Παιδικών Σταθμών & Δημοτικών Βιβλιοθηκών Π. Φαλήρου Μαίρη Τρύφων.

Φως, Σκιά, Συμπτώσεις Παράλληλες δράσεις
2026-06-03 18:30 - 19:30 | Μέγαρο Δουκίσσης Πλακεντίας, Λόρδου Βύρωνος 3, Πεντέλη, Αττική, 15236, Greece
Ομαδική Εικαστική Έκθεση Φως, Σκιά, Συμπτώσεις στο Μέγαρο Δουκίσσης Πλακεντίας

Το Μέγαρο Δουκίσσης Πλακεντίας φιλοξενεί μια εξαιρετικά ενδιαφέρουσα ομαδική εικαστική έκθεση με τίτλο «Φως, Σκιά, Συμπτώσεις», την οποία διοργανώνει ο Δήμος Πεντέλης από τις 2 έως τις 15 Ιουνίου 2026. Οι επισκέπτες θα έχουν την ευκαιρία να απολαύσουν από κοντά έργα ζωγραφικής, γλυπτικής, χαρακτικής και video art εννέα καταξιωμένων εικαστικών καλλιτεχνών της σύγχρονης τέχνης, οι οποίοι έχουν ζήσει ή ζουν και δραστηριοποιούνται στην περιοχή της Πεντέλης και έχουν αφήσει σημαντικό καλλιτεχνικό αποτύπωμα σε τοπικό, εγχώριο και διεθνές επίπεδο.
Παράλληλες δράσεις Καθ’ όλη τη διάρκεια της έκθεσης, από τις 2 έως τις 15 Ιουνίου 2026, το Μέγαρο Δουκίσσης Πλακεντίας μετατρέπεται σε πεδίο ζωντανής πολιτιστικής εμπειρίας, συνάντησης και ανταλλαγής ιδεών, φιλοξενώντας σειρά παράλληλων δράσεων: Θεατρικές παραστάσεις, performances, βραδιές ποίησης και μουσικής, καθώς και εκπαιδευτικές ξεναγήσεις σχολείων και κοινού.
Πατήστε εδώ για να διαβάσετε περισσότερα και το πλήρες πρόγραμμα παράλληλων εκδηλώσεων.
Τετάρτη 3 Ιουνίου
«Πρόσεξε μην νυχτωθείς εις την Παλαιόχωρα: μια κυθηραϊκή εμπειρία»
Εμβυθιστική τρισδιάστατη ηχητική παράσταση στο απόλυτο σκοτάδι από τη σκηνοθέτιδα Ελίζα Σόρογκα.
Ώρα: 6:30-7:30 μ.μ.
Μέγαρο Δουκίσσης Πλακεντίας
Διεύθυνση: Τέρμα Λόρδου Βύρωνος, Πεντέλη, Τ.Κ. 15236
Ωράριο λειτουργίας χώρου: Καθημερινά, 6:00-10:00 μ.μ.
Ξεναγήσεις σχολείων: Κατόπιν συνεννόησης, 10:00 π.μ.-1:00 μ.μ.
Διοργάνωση: Δήμος Πεντέλης

Προβολή Until the Sun Dies
2026-06-03 19:00 - 21:00 | Studio new star art cinema, Σταυροπούλου 33, Αθήνα, Αττική
Προβολή του Ντοκιμαντέρ «Until the Sun Dies»
Οι Κινήσεις για την Ταξική Αυτονομία (ΚΤΑ) παρουσιάζουν σε πρώτη προβολή στην Ελλάδα, το πολυβραβευμένο ντοκιμαντέρ του Jonas Brander: «Until the Sun Dies». Μια ανεξάρτητη και αυτοχρηματοδοτούμενη παραγωγή για τους κοινωνικούς αγώνες, τη δικαιοσύνη και την αυτοδιάθεση στη «μετεμφυλιακή» Κολομβία. Την Τετάρτη 3 Ιουνίου 2026 στις 19:00 στο Studio New Star Art Cinema (Σταυροπούλου 33, Αθήνα). Είσοδος με ελεύθερη οικονομική συνεισφορά. Μετά την προβολή θα ακολουθήσει συζήτηση με τους δημιουργούς του ντοκιμαντέρ.
Πληροφορίες Ταινίας: Το ντοκιμαντέρ ακολουθεί την Luz Marina Bernal, που αναζητά δικαιοσύνη για τη δολοφονία του γιου της, και τον Albeiro Camayo, ηγέτη των ιθαγενών που προασπίζεται τη γη του. Δύο ιστορίες που τέμνονται στον κοινό αγώνα ενάντια στα κρατικά εγκλήματα, την πολιτική διαφθορά και την αρπαγή της γης στα πλαίσια της καπιταλιστικής ανάπτυξης.
• Έτος Παραγωγής: 2022-2023
• Διάρκεια: 89 λεπτά
• Γλώσσα: Ισπανικά και Nasa Yuwe (με ελληνικούς υπότιτλους)
• Υποτιτλισμός: Χρύσα Τζιαφέτα
• Παραγωγή: Urua Films (Κολομβία / Γερμανία)

Παρουσίαση Ιστορίες από τη Λατινική Αμερική στον Άλιμο
2026-06-03 19:00 - 21:00 | Θεατρική Σκηνή Κάρολος Κουν – Άλιμος, Υψηλάντου & Θησείου, Άλιμος, Αττική, Greece
Την Τετάρτη 3 Ιουνίου στις 19.00, στη θεατρική σκηνή Αλίμου «Κάρολος Κουν» (Υψηλάντου και Θησείου) θα παρουσιαστεί το νέο βιβλίο του Ιάσονα Πιπίνη από τις Εκδόσεις Κέδρος με τίτλο: «ΙΣΤΟΡΙΕΣ ΑΠΟ ΤΗ ΛΑΤΙΝΙΚΗ ΑΜΕΡΙΚΗ. Από τον Πινοσέτ και τον Εσκομπάρ στις σύγχρονες Δημοκρατίες». Με τον συγγραφέα θα συζητήσουν η Σοφία Βούλτεψη, βουλευτής Ν.Δ. και πρώην Υπουργός, ο Αλέξανδρος Δεσποτόπουλος, διεθνολόγος και ερευνητής ΕΚΠΑ και ο Κυριάκος Τιλγκερίδης, δικηγόρος και Πρόεδρος της Ένωσης Ποντίων Γλυφάδας, ενώ τη συζήτηση θα συντονίσει η δημοσιογράφος Ελευθερία Νταβατζή. Χαιρετισμό θα απευθύνει ο Δήμαρχος Αλίμου κ. Ανδρέας Κονδύλης.
Λίγα λόγια για το βιβλίο: Η πολιτική, κοινωνική και οικονομική ζωή της Λατινικής Αμερικής κατά τα νεότερα χρόνια συχνά χαρακτηρίζεται από «μαγικό ρεαλισμό». Ο Ιάσων Πιπίνης ταξίδεψε στην Κολομβία για να ερευνήσει τη δράση του διαβόητου αρχηγού του πανίσχυρου καρτέλ του Μεδεγίν, Πάμπλο Εσκομπάρ, αλλά και το φαινόμενο της διακίνησης ναρκωτικών. Βρέθηκε στη Χιλή, στην Αργεντινή και στην Παραγουάη και κατέγραψε μοναδικά ντοκουμέντα και μαρτυρίες για τη μυστική Επιχείρηση Κόνδωρ, η οποία πραγματοποιήθηκε από τον δικτάτορα Αουγούστο Πινοσέτ και πέντε ακόμη Λατινοαμερικάνους δικτάτορες, το 1975, για να εξοντώσουν χιλιάδες αντιφρονούντες. Η Λατινική Αμερική έχει σημειώσει σημαντικά βήματα προόδου, τόσο στη θωράκιση της δημοκρατίας όσο και στην ανάπτυξη της οικονομίας. Ωστόσο, η αύξηση της εγκληματικότητας, η πολιτική βία σε ορισμένες χώρες, αλλά και η παρατεταμένη κρίση στη Βενεζουέλα αποτελούν ανοικτές πληγές για την καθημερινή ζωή στη μακρινή ήπειρο.
Το βιβλίο έχει προλογίσει ο Υπουργός Εθνικής Άμυνας κ. Νίκος Δένδιας, ο οποίος αναφέρεται στην προσέγγιση της Ελλάδας με τη Λατινική Αμερική, μια πολιτική που υπηρέτησε και ο ίδιος ως Υπουργός Εξωτερικών κατά την περίοδο 2019-2023.
ΕΙΣΟΔΟΣ ΕΛΕΥΘΕΡΗ

Μικρό Μουσείο 17 στου Ζωγράφου
2026-06-03 19:30 - 21:30 | Μουσείο Γ Γουναρόπουλου Άνω Ιλίσια Ζωγράφος, Γουναροπούλου 6, Ζωγράφος, Αττική, 15771, Greece
Ο Δήμος Ζωγράφου παρουσιάζει τη δέκατη έβδομη διοργάνωση της έκθεσης «ΜΙΚΡΟ ΜΟΥΣΕΙΟ» του δημοτικού Εργαστηρίου Ζωγραφικής, με δάσκαλο τον Ανδρέα Σινόπουλο, στο Κέντρο Τέχνης και Πολιτισμού του Μουσείου Γ. Γουναρόπουλου.
Εγκαίνια: Τετάρτη 3 Ιουνίου, ώρα 19.30
Στην έκθεση παρουσιάζονται περί τα 90 έργα σπουδαστών του Εργαστηρίου Ζωγραφικής, τα οποία δημιουργήθηκαν στη διάρκεια των σπουδαστικών ετών 2024-2026. Για τη δημιουργία των έργων χρησιμοποιήθηκαν ποικίλα υλικά (σκόνες με κόλλα, τέμπερες, ακρυλικά, παστέλ, χρωματιστά μολύβια, ακουαρέλα, μελάνι, μολύβι και κάρβουνο) επάνω σε μουσαμά, χαρτί και χαρτόνι.
Η δουλειά του Εργαστηρίου κινείται σε δύο κατευθύνσεις. Η πρώτη αφορά την εμπειρία που αποκτούν οι σπουδαστές στην επαφή τους με τη μεγάλη παράδοση της ζωγραφικής. Πρόκειται για μελέτες –σχέδια και χρώματα– πάνω σε σημαντικά έργα Ελλήνων και ξένων ζωγράφων, που διαμορφώνουν ένα ιδιαίτερο πανόραμα κάθε χρονιά. Στη δεύτερη κατεύθυνση οι σπουδαστές, μετά την άσκησή τους στην προηγούμενη πρακτική, επιχειρούν να συνθέσουν έργα απευθείας από τον τρισδιάστατο κόσμο, συνθέσεις και μοντέλο.
Διάρκεια έκθεσης: 3-17 Ιουνίου 2026
Ωράριο λειτουργίας: Τρίτη-Σάββατο 9.00-16.00
Κυριακή & Δευτέρα κλειστά
Είσοδος ελεύθερη

Εγώ θα σας τα πω στο Βεάκειο Θέατρο Πειραιά
2026-06-03 21:00 - 23:00 | Βεάκειο Θέατρο Πειραιά, Ηρακλείου 13, Πειραιάς, Αττική, 18533, Greece
Πρεμιέρα με ελεύθερη είσοδο για την επιθεώρηση «Εγώ θα σας τα πω!» στις 3 Ιουνίου στο Βεάκειο Θέατρο Πειραιά
Η επιθεώρηση «Εγώ θα σας τα πω!» κάνει πρεμιέρα, την Τετάρτη 3 Ιουνίου 2026, στις 21:00, στο Βεάκειο Θέατρο Πειραιά, με ελεύθερη είσοδο για το κοινό, στο πλαίσιο των εκδηλώσεων της Διεύθυνσης Πολιτισμού του Δήμου Πειραιά. Η νέα καλοκαιρινή παραγωγή του Θεάτρου του Νέου Κόσμου έρχεται στον Πειραιά με σατιρική διάθεση, πρωτότυπα κείμενα, ζωντανή μουσική και ένα εξαιρετικό επιτελείο συντελεστών και ηθοποιών. Τη σκηνοθεσία υπογράφει ο Βαγγέλης Θεοδωρόπουλος, τα κείμενα και οι στίχοι των τραγουδιών είναι των Γεράσιμου Ευαγγελάτου και Δημήτρη Χαλιώτη, ενώ τη μουσική υπογράφει ο Θέμης Καραμουρατίδης.
Η είσοδος για το κοινό είναι ελεύθερη με δελτία εισόδου. Τα δελτία διατίθενται από το Δημοτικό Θέατρο Πειραιά, από Δευτέρα έως Παρασκευή και ώρες 10:00-15:00, ενώ την ημέρα της παράστασης θα διατεθούν επιπλέον δελτία στο Βεάκειο Θέατρο, έως εξαντλήσεως, με σειρά προτεραιότητας.
ΣΥΝΤΕΛΕΣΤΕΣ
Σκηνοθεσία: Βαγγέλης Θεοδωρόπουλος
Κείμενα – Στίχοι τραγουδιών: Γεράσιμος Ευαγγελάτος, Δημήτρης Χαλιώτης
Πρωτότυπα τραγούδια – Μουσική – Ενορχηστρώσεις: Θέμης Καραμουρατίδης
Σκηνικά – Κοστούμια: Μαγδαληνή Αυγερινού
Κίνηση: Αλέξανδρος Σταυρόπουλος
Βοηθός κίνησης: Μαργαρίτα Μπουγιούκα
Σχεδιασμός φωτισμών: Αποστόλης Κουτσιανικούλης
Φωνητική διδασκαλία: Αποστόλης Ψυχράμης
Βοηθός σκηνοθέτη: Πάνος Κορογιαννάκης
Βοηθός σκηνογράφου – ενδυματολόγου: Αγγελική Πολίτη
Φωτογραφίες: Χρήστος Συμεωνίδης
Μουσικοί επί σκηνής:
Αντώνης Παλαμάρης (μουσική διεύθυνση, επιμέλεια ορχήστρας, πλήκτρα)
Κωστής Πυρένης (ηλεκτρική και ακουστική κιθάρα)
Βαγγέλης Οικονόμου (μπάσο)
Δημήτρης Τσόλης (τύμπανα, programming)
Παρτιτούρες: Άρης Ζέρβας
Παίζουν οι ηθοποιοί:
Δημήτρης Πιατάς, Ελένη Κοκκίδου, Δημήτρης Μακαλιάς, Γιούλη Τσαγκαράκη, Ζερόμ Καλούτα, Σύρμω Κεκέ, Μαρία Διακοπαναγιώτου, Αλέξης Βιδαλάκης, Θανάσης Ισιδώρου
Οπτική Ταυτότητα Παράστασης
Concept & Art Direction: Αλέγια Παπαγεωργίου, Χρήστος Συμεωνίδης
Styling: Αλέγια Παπαγεωργίου
Φωτογραφίες – Artwork & Trailer: Χρήστος Συμεωνίδης
Visual Identity: Δημήτρης Γκέλμπουρας

Έκθεση Ζωγραφικής GREEKolóre στο Μαρούσι
2026-06-04 19:00 - 20:00 | Πολυχώρος Πολιτισμού Άρτεμις Μαρούσι, Βασ. Όλγας 14 & Σουρή, Μαρούσι, Αττική
Ο Δήμαρχος Αμαρουσίου Θεόδωρος Αμπατζόγλου και η Αντιδήμαρχος Πολιτισμού Ειρήνη-Μαρία Χαλιώτη προσκαλούν τους πολίτες στα εγκαίνια της ατομικής έκθεσης του αρχιτέκτονα και εικαστικού Αθανάσιου Κολλίντζα με τίτλο «GREEKolóre», που θα πραγματοποιηθούν την Πέμπτη 4 Ιουνίου 2026 και ώρα 19:00, στον Πολυχώρο Πολιτισμού «Άρτεμις».
Η έκθεση αποτελεί ένα πολύχρωμο εικαστικό ταξίδι εμπνευσμένο από την ελληνική αισθητική, το φως, τα σύμβολα και τις μνήμες της Μεσογείου. Μέσα από συνθέσεις γεμάτες έντονα χρώματα, στοιχεία της ελληνικής παράδοσης και σύγχρονες καλλιτεχνικές αναφορές, ο δημιουργός παρουσιάζει μια ιδιαίτερη εικαστική προσέγγιση της ελληνικής ταυτότητας. Η διάρκεια της έκθεσης είναι από 4 έως 11 Ιουνίου 2026.
Ώρες λειτουργίας:

Καθημερινές: 10:00 – 14:00 & 17:00 – 20:00
Σάββατο: 10:00 – 14:00

Χώρος:
Πολυχώρος Πολιτισμού «Άρτεμις»Βασ. Όλγας 14 & Σουρή, Μαρούσι
Η είσοδος για το κοινό είναι ελεύθερη.

Ημέρες Θάλασσας 2026
2026-06-04 19:00 - 21:00 | Πεζόδρομος Παλαμηδίου Πειραιάς, Πεζόδρομος Παλαμηδίου, Πειραιάς, Αττική, 18545, Greece
Ημέρες Θάλασσας 2026
Η θάλασσα του Πειραιά γίνεται γιορτή και η πόλη πρωταγωνιστεί για 12η χρονιά, από τις 29 Μαΐου έως τις 14 Ιουνίου, με πάνω από 120 δωρεάν εκδηλώσεις. Ο Πειραιάς είναι πανέτοιμος να γιορτάσει τις «Ημέρες Θάλασσας», για 12η συνεχόμενη χρονιά, την κορυφαία θαλασσινή γιορτή εξωστρέφειας και πολιτισμού. Το πρόγραμμα των «Ημερών Θάλασσας 2026», περιλαμβάνει συναυλίες, θεατρικές παραστάσεις, εκθέσεις, αθλητικά και εκπαιδευτικά δρώμενα, δράσεις για παιδιά και θαλάσσια events, δημιουργώντας μια μεγάλη ανοιχτή γιορτή για κατοίκους και επισκέπτες.
Πατήστε ΕΔΩ για να δείτε το πλήρες πρόγραμμα
Πέμπτη 4 Ιουνίου
ΝΗΣΙΩΤΙΚΟ ΑΕΡΑΚΙ Νησιώτικα τραγούδια και χοροί Πεζόδρομος Παλαμηδίου 19:00
AURA MARITIMA Ατομική έκθεση ζωγραφικής της Γεωργίας Μπλιάτσου Gallery Art Prisma, Κουντουριώτου 187, Πειραιάς 19:30 – 21:00

20η γιορτή παιδικού παραμυθιού στην Δραπετσώνα
2026-06-04 19:00 - 21:00 | Πάρκο Καστράκι Δραπετσώνα, Αγωνιστών Πολυτεχνείου και Κανάρη, Δραπετσώνα, Αττική, 18648, Greece
20η γιορτή παιδικού παραμυθιού στην Δραπετσώνα
Ο Δήμος Κερατσινίου – Δραπετσώνας, αναγνωρίζοντας τη σπουδαία συμβολή του παραμυθιού στη νοητική, συναισθηματική και κοινωνική ανάπτυξη των παιδιών, διοργανώνει για 20ή συνεχόμενη χρονιά τον Διαγωνισμό Παιδικού Παραμυθιού, την Πέμπτη 4 Ιουνίου 2026 και ώρα 19:00, στο μικρό θέατρο του πάρκου «Καστράκι» Δραπετσώνας. Το φετινό θέμα του διαγωνισμού είναι: «Οι ιστορίες που γεννά το άγγιγμα μιας νότας»
Μέσα από τη μαγεία του παραμυθιού και τη δύναμη της μουσικής, μικροί και μεγάλοι καλούνται να ταξιδέψουν σε κόσμους φαντασίας, δημιουργίας και συναισθημάτων. Το παραμύθι αποτελεί ένα πολύτιμο εργαλείο έκφρασης και καλλιέργειας, βοηθώντας τα παιδιά να αναπτύξουν τη φαντασία, τη δημιουργική σκέψη, την ενσυναίσθηση, ενώ παράλληλα ενισχύει το λεξιλόγιο και την κοινωνική τους συμπεριφορά. Σε μια εποχή όπου η τεχνολογία κυριαρχεί στην καθημερινότητά μας, η ανάγνωση και η ακρόαση ιστοριών παραμένουν σημαντικές διαδικασίες που καλλιεργούν τη μνήμη, την προσοχή και τη συναισθηματική νοημοσύνη των παιδιών. Μέσα από τις σελίδες ενός βιβλίου, τα παιδιά ταυτίζονται με ήρωες, ανακαλύπτουν αξίες όπως η αγάπη, η αλληλεγγύη, η κατανόηση και η αλληλοβοήθεια και διαμορφώνουν τη δική τους προσωπικότητα.
Η εκδήλωση θα πλαισιωθεί μουσικά από χορωδίες σχολείων του Δήμου μας, καθώς και από τη Χορωδία του Δήμου Κερατσινίου – Δραπετσώνας υπό τη διεύθυνση της μουσικού Χριστίνας Ρόκκου, δημιουργώντας μια ξεχωριστή βραδιά πολιτισμού και δημιουργικής έκφρασης. Σε περίπτωση βροχής, η εκδήλωση θα πραγματοποιηθεί στο Πολιτιστικό Κέντρο «Αντ. Σαμαράκης» (Μ. Ασίας 24, Κερατσίνι).
Καλούμε όλους τους δημότες, γονείς, εκπαιδευτικούς και παιδιά να παρευρεθούν και να στηρίξουν αυτή τη σημαντική πολιτιστική δράση που εδώ και είκοσι χρόνια αναδεικνύει τη δύναμη του παιδικού λόγου, της φαντασίας και της τέχνης.
ΘΕΑΤΡΟ ΝΕΟΥ ΠΑΡΚΟΥ “ΚΑΣΤΡΑΚΙ” ΔΡΑΠΕΤΣΩΝΑΣ
ΠΕΜΠΤΗ 4 ΙΟΥΝΙΟΥ 2026 ΩΡΑ: 19:00
ΕΙΣΟΔΟΣ ΕΛΕΥΘΕΡΗ σε περίπτωση βροχής η εκδήλωση θα πραγματοποιηθεί στο Πολιτιστικό Κέντρο “Αντ. Σαμαράκης” (Μ. Ασίας 24 Κερατσίνι)

Διαλέξεις Ιστορίας στο Ψυχικό
2026-06-04 19:00 - 21:00 | Σπυροπούλειο Πολιτιστικό Κέντρο Ψυχικό, Αγίας Σοφίας 1 & Ολυμπιονικών, Νέο Ψυχικό, Αττική, 15451, Greece
Συνεχίζονται οι «Διαλέξεις Ιστορίας» με τον γνωστό ιστορικό Δρ. Γιάννη Αντωνόπουλο. Πρόκειται για τις διαλέξεις που διοργανώνονται από τη Διεύθυνση Πολιτισμού του Δήμου Φιλοθέης-Ψυχικού και πραγματοποιούνται κάθε δεύτερη Πέμπτη.
Θέμα: Ελλάδα και μεταπολεμικός κόσμος
Την Πέμπτη 04 Ιουνίου στις 19:00 στο Σπυροπούλειο, Αγίας Σοφίας 1, Νέο Ψυχικό (2106749137).
Όσοι δεν μπορέσουν να παρευρεθούν, έχουν τη δυνατότητα να παρακολουθήσουν τη διάλεξη της ερχόμενης Πέμπτης ή τις προηγούμενες στο Youtube Κανάλι του Δήμου Φιλοθέης – Ψυχικού. Τα βίντεο των διαλέξεων θα ανεβαίνουν στο YouTube δύο μέρες μετά την πραγματοποίησή τους, αφού υποστούν την απαιτούμενη τεχνική επεξεργασία. Δεν μεταδίδονται απευθείας.
